Վստահ եմ, որ կառավարությունում առկա իրավաբանական համապատասխան ծառայությունները, արդարադատության նախարարությունը, դատախազությունը և օմբուդսմենի գրասենյակը համատեղ, ինչպես նաև առանձին-առանձին, ի վիճակի են հարցի լուծում առաջարկել։ Չեմ հասկանում, թե ինչո՞ւ քաղբանտարկյալների հարցում այս կառույցներն իրենց քայլը չեն անում և թեման չեն փակում»,- ասաց իրավապաշտպանը։Շանթ Հարությունյանի պաշտպան Ինեսսա Պետրոսյանը «Առաջին լրատվական»-ի հետ զրույցում ասաց, որ որևէ նորություն չկա Շանթ Հարությունյանի գործով։ Ինքն էլ ոչ դիմել է, ոչ էլ դիմելու է գլխավոր դատախազություն՝ նոր երևան եկած հանգամանքով Շանթ Հարությունյանի գործը վերանայելու։ Իսկ չի դիմելու, քանի որ դա Շանթ Հարությունյանի դիրքորոշումն է։ «Մեր կողմից որևէ գործընթաց գործը վերաբացելու, վերաքննության մասով չի արվել, քանի որ դա Շանթ Հարությունյանի դիրքորոշումն է։ Նա չի ուզում ոչ մի տեղ դիմել։ Շանթ Հարությունյանը պահանջում է արդարացում»,- ասաց տիկին Պետրոսյանը։